**Tenk Községi Önkormányzat Képviselő-testületének 81/2014.(XII.04.) Képviselő-testületi határozata:**

Tenk Községi Önkormányzat Képviselő- testülete megtárgyalta az Önkormányzat 2014. évi költségvetésének III. negyedévi teljesítéséről szóló beszámolót, amelyet elfogadott.

 (Csatolva a jegyzőkönyvhöz! )

 Felelős: Szopkó Tamás

 polgármester

 Határidő: Azonnal

**Tenk Községi Önkormányzat Képviselő-testületének 82/2014.(XII.04.) Képviselő-testületi határozata:**

Tenk Községi Önkormányzat Képviselő- testülete megtárgyalta az Étkeztetés- szociális alapszolgáltatás, és a Házi segítségnyújtás- szociális alapszolgáltatás Szakmai Programjának felülvizsgálatát, amelyet elfogadott.

 (Csatolva a jegyzőkönyvhöz! )

 Felelős: Szopkó Tamás

 polgármester

 Határidő: Azonnal

**Tenk Községi Önkormányzat Képviselő-testületének 83/2014.(XII.04.) Képviselő-testületi határozata:**

Tenk Község Önkormányzatának Képviselő- testülete a 2015. évi belső ellenőrzési tervet az abban foglalt tartalommal elfogadja, annak figyelembe vételével, hogy Tenk község 2015. január 01. napjától nem része az Átányi Közös Önkormányzati Hivatalnak.

(Csatolva a jegyzőkönyvhöz!)

**Határidő**: Értelem szerint

**Felelős**: Dányiné Szórád Ibolya jegyző

**Tenk Községi Önkormányzat Képviselő-testületének 84/2014.(XII.04.) Képviselő-testületi határozata:**

Tenk Község Önkormányzatának Képviselő- testülete elfogadja Átány Község Önkormányzatának azon akaratát, hogy 2015. január 01. napjától nem kíván Tenk községgel, mint kirendeltséggel együtt működni. Az ezen döntés meghozatalát kikényszerítő 97/2014.(XI.28.) számú átányi önkormányzati határozatot Tenk Község Önkormányzatának Képviselő- testülete jogsértőnek tartja.

**Határidő**: Értelem szerint

**Felelős**: Szopkó Tamás polgármester

**Tenk Községi Önkormányzat Képviselő-testületének 85/2014.(XII.04.) Képviselő-testületi határozata:**

Tenk Község Önkormányzatának Képviselő- testülete Magyarország helyi önkormányzatairól szóló 2011. évi CLXXXIX. törvény 85. §-a alapján kinyilvánítja azon szándékát, hogy Tenk Községi Önkormányzat és Heves Város Önkormányzata létrehozzák Közös Önkormányzati Hivatalukat

A Képviselő- testület felhatalmazza Szopkó Tamást, Tenk Községi Önkormányzat polgármesterét a szükséges egyeztetések és intézkedések megtételére.

**Felelős:** Szopkó Tamás

 polgármester

 **Határidő:** Azonnal

**Tenk Községi Önkormányzat Képviselő-testületének 86/2014.(XII.04.) Képviselő-testületi határozata:**

Tenk Község Önkormányzatának Képviselő- testülete felkéri az Átányi Közös Önkormányzati Hivatal vezetését, hogy végezzen felülvizsgálatot 2013. illetve 2014. évben a következő költségek tekintetében:

* Végezzen a Közös Önkormányzati Hivatal felülvizsgálatot 2013., illetve 2014. évre, azokra a költségekre vonatkozóan, melyek az egyenjogúság és egyenrangúság elvét figyelembe véve nem lettek pontosan a jelzett években elszámolva a települések között.

Különös tekintettel:

* Tenk Községet illetően milyen gépjármű használat költség merült fel 2013-2014. években, ami közös hivatali költség lehet. Kérnénk a közös hivatal szakembereit, hogy erre egy kimutatást végezzenek.
* Hasonló kimutatást kérünk az informatikus illetve, az informatikai költségekre, valamint az irodaszer vásárlásra kiterjedve.
* Pontos kimutatást kérünk a 2013. év végén kifizetett rendszeres illetményen felüli díjazások felsorolására.
* 2014. évben a három választás volt, ezen választások lebonyolítására bizonyos összegeket kapott a Helyi Választási Iroda. Kérjük a kapott támogatások összegének ismertetését, és annak tételes felhasználását.
* Kimutatást kérünk arról, hogy a közös számláról milyen más kifizetések történtek, melyeknél nem érvényesült a három település vonatkozásában az azonos elbírálás elve.
* A belföldi kiküldetésekről, illetve a reprezentáció költségekről pontos kimutatást kérünk.

**Felelős:** Dányiné Szórád Ibolya

jegyző

 **Határidő:** december 16.

**Tenk Községi Önkormányzat Képviselő-testületének 87/2014.(XII.04.) Képviselő-testületi határozata:**

Tenk Község Önkormányzatának Képviselő- testülete Közös Képviselő- testületi ülés összehívását indítványozza, melyre három időpontot jelöl meg 2014. december 16., 16:00 óra, december 17., 16:00 óra, valamint december 18., 16:00 óra. Helyszín: Tenk Községháza, Díszterem.

A Képviselő- testület felkéri a Közös Önkormányzati Hivatal székhelytelepülésének polgármesterét, hogy az időpontot kitűzni és az Együttes Képviselő- testületi ülést összehívni szíveskedjen.

Felelős: Szopkó Tamás

polgármester

Határidő: Azonnal

**Tenk Községi Önkormányzat Képviselő-testületének 88/2014.(XII.04.) Képviselő-testületi határozata:**

Tenk Község Önkormányzatának Képviselő- testülete megtárgyalta a gyermekek Mikuláscsomaggal történő megajándékozását. A Képviselő- testület 200.000,- Ft összeg felhasználását engedélyezi az általános tartalék terhére.

Felelős: Szopkó Tamás

polgármester

Határidő: Azonnal